**MESTO KOŠICE**

**Trieda SNP 48/A, 040 11 Košice**

 Mesto Košice, zastúpené primátorom mesta Ing. Jaroslavom Polačekom

 **vyzýva**

na predloženie **nezáväzných ponúk** na kúpu pozemku **do vlastníctva mesta Košice** na výstavbu multifunkčnej haly pre loptové hry za nasledovných podmienok:

* pozemok sa nachádza v katastrálnom území, ktoré je súčasťou územia mesta Košice,
	+ - * funkčné určenie pozemku podľa územného plánu je občianska vybavenosť alebo športovo-rekreačné vybavenie alebo polyfunkcia umožňujúca realizáciu multifunkčnej haly,
* veľkosť pozemku je minimálne 15 tisíc metrov štvorcových,
* tvar pozemku sa blíži štvorcu, minimálna šírka pozemku 100 metrov,
* minimálna možná výška objektov 20 metrov,
* dobrý dopravný prístup k pozemku – možnosť napojenia na 4-prúdovú pozemnú komunikáciu s kapacitnou MHD výhodou, optimálna je dostupnosť električkovej trate,
* technická infraštruktúra – možnosť napojenia na vodovod, kanalizáciu, elektrinu, internet.

Lehota na doručenie písomných ponúk vrátane cenovej ponuky: do 16.11.2021 do 12:00 hod. zaslaných poštou, resp. osobne do podateľne v zalepenej obálke na adresu: Mesto Košice, Trieda SNP 48/A, 040 11 Košice a na obálku vyznačili: **„Neotvárať – ponuka na predaj pozemku“**.

 Mesto Košice si vyhradzuje právo neprijať žiadnu z predložených ponúk.

V prípade potreby ďalších informácií adresujte svoje otázky na emailovú adresu: bibiana.sabolova@kosice.sk